ഇരുള് മൂടില്ല ബിജുവിന് കരുണയുടെ വാതില് തുറന്നു കൂട്ടിക്കല് ജോലിക്കിടയിലെ ദുരന്തം ജീവിതം വഴിമുട്ടിച്ച ബിജുവിന് സഹായവുമായി സിപിഐ എം. കുട്ടിക്കല് കാവാലി മാക്കല് പുളിമാക്കല് ജങ്ഷനില് കൂട്ടിക്കല് ലോക്കല് കമ്മിറ്റി പുതിയ പെട്ടിക്കട തുറന്നു നല്കിയാണ് കുടുംബത്തിന്റെ പ്രതീക്ഷയ്ക്ക് തിരിതെളിച്ചത്. പാര്ടി കോണ്ഗ്രസിന് മുന്നോടിയായുള്ള ജീവകാരുണ്യ പ്രവര്ത്തനത്തിന്റെ ഭാഗമായി കൂട്ടിക്കല് ലോക്കല് കമ്മിറ്റി ബിജുവിന് സഹായമായി എത്തുകയായിരുന്നു. തടിപ്പണി രംഗത്ത് ജോലി ചെയ്തിരുന്ന ബിജു മൂന്നുവര്ഷം മുമ്ബുണ്ടായ അപകടത്തില് കാലിന് പരിക്കേറ്റ് കിടപ്പിലായി. ഇപ്പോള് വാക്കര് ഉപയോഗിച്ചാണ് നടക്കുന്നത്. ഭാര്യ അജിതയും മകന് അരുണും ഒപ്പമുണ്ട്. നാലംഗ കുടുംബത്തിന് കഴിഞ്ഞു കൂട്ടാന് വരുമാനമില്ലാതെ ബുദ്ധിമുട്ടിയപ്പോഴാണ് ലോക്കല് സെക്രട്ടറി പി കെ സണ്ണിയുടെ നേതൃത്വത്തില് സഹായിക്കാന് രംഗത്തെത്തിയത്. 50000 രൂപയോളം സംഘടിപ്പിച്ച് പെട്ടിക്കടയും വില്ക്കാനുള്ള സാധനങ്ങളും വാങ്ങി നല്കി. സിപിഐ എം കാഞ്ഞിരപ്പള്ളി ഏരിയ സെക്രട്ടറി കെ രാജേഷ് കട തുറന്നു നല്കി. കുട്ടിക്കല് പഞ്ചായത്തംഗം എം വി ഹരിഹരന് അധ്യക്ഷനായി. പഞ്ചായത്ത് പ്രസിഡന്റ് പി എസ് സജിമോന് വൈസ് പ്രസിഡന്റ് ജെസിക്ക് സാധനങ്ങള് നല്കി ആദ്യവില്പ്പന ഉദ്ഘാടനംചെയ്തു. കൂട്ടിക്കല് ലോക്കല് സെക്രട്ടറി പി കെ സണ്ണി, ഏരിയ കമ്മിറ്റിയംഗം ജേക്കബ് ജോര്ജ്, എം എസ് മണിയന്, എം ജി വിജയന്, പി വി അനീഷ്, ഷെബിന് പീറ്റര് എന്നിവര് ചടങ്ങില് പങ്കാളികളായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ജില്ലയില് ബ്രാഞ്ച് സമ്മേളനങ്ങള്ക്കു തുടക്കം സിപിഐ എം നിര്മിച്ചുനല്കുന്ന വീടിന് തറക്കല്ലിട്ടു ബീമാപള്ളിയില് സ്വകാര്യഭൂമി വിലയ്ക്ക് വാങ്ങി ഫ്ളാറ്റ് സമുച്ചയം നിര്മിക്കും ആരോഗ്യസേവനം വീടുകളിലേക്ക് കടലോളം സന്തോഷം 14 വീടിന്റെ താക്കോല് കൈമാറി പനത്തുറയിലെ റോഡുകള് പുനര്നിര്മിക്കും: മന്ത്രി വി ശിവന്കുട്ടി